钦定古今图书集成/明伦汇编/闺媛典/第002卷 > 礼记 > 《昏义》
## 钦定古今图书集成/明伦汇编/闺媛典/第002卷 > 礼记 > 《昏义》

《妇顺》者，顺于舅姑，和于室人，而后当于夫，以成丝麻
布帛之事，以审守委积盖藏。是故妇顺备而后内和
理，内和理而后家可长久也，故圣王重之。

〈集说〉郑氏曰：“室人，谓女姑、女叔，诸妇也。当犹称也，后

“言称夫者，不顺舅姑，不和室人，虽有善者，犹不为称夫也。顺备者，行和当事成，审也。孔氏曰：‘以审守委积盖藏者，言以此详审保守家之所有。委积掩盖藏聚之物。室人是在室之人，非男子也。女姑谓婿之姊；女叔谓婿之妹。诸妇谓娣姒之属’。” 严陵方氏曰：“‘上下相从谓之顺，可否相济谓之和，舅姑之礼至隆也，故可顺而不可逆。《室人》之礼相敌也，故虽和而不必同，兹其别欤，丝所以成帛，麻所以成布，故曰以成丝麻布帛之事。” “委’，言少而有所委，积，言多而有所积。物之在下者曰盖，物之在内者曰藏，以成丝麻布帛之事者，妇功之本故也。内和而无乖，内理而无乱，然后家之道如天之长，如地之久也。圣王重之” ，其以此欤？马氏曰：“责妇顺以顺舅姑为重。顺舅姑而不能和于室人，则不顺乎舅姑矣；和于室人而不能当于夫，则不和于室人矣；当于夫而不能审守，委积盖藏，则不当于夫矣。数者无不备，然后可以尽妇顺之道也。”